CELEX: 32012R0226
Language: et
Date: 2012-03-15 00:00:00
Title: Komisjoni rakendusmäärus (EL) nr 226/2012, 15. märts 2012 , millega muudetakse määrust (EÜ) nr 1730/2006 bensoehappe kasutamistingimuste osas (loa omanik Emerald Kalama Chemical BV)  EMPs kohaldatav tekst

16.3.2012   
            
            
               ET
            
            
               Euroopa Liidu Teataja
            
            
               L 77/6
            
         KOMISJONI RAKENDUSMÄÄRUS (EL) nr 226/2012,
   15. märts 2012,
   millega muudetakse määrust (EÜ) nr 1730/2006 bensoehappe kasutamistingimuste osas (loa omanik Emerald Kalama Chemical BV)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Bensoehappe valmistist, mis kuulub zootehniliste lisandite kategooriasse, on komisjoni määrusega (EÜ) nr 1730/2006 (2) lubatud kümme aastat kasutada võõrutatud põrsaste söödalisandina ja komisjoni määrusega (EÜ) nr 1138/2007 (3) on lubatud seda kasutada nuumsigade puhul.
            
         
               (2)
            
            
               Kooskõlas määruse (EÜ) nr 1831/2003 artikli 13 lõikega 3 on loa omanik teinud ettepaneku muuta võõrutatud põrsaste söödalisandina kasutatava bensoehappe valmistise loa tingimusi ja jätta välja tingimus, mis on seotud valmistise kasutamisega segasöödas eelsegu koostises, ning muuta täiendsöödaga seotud tingimusi. Taotlusele on lisatud asjakohased täiendavad andmed. Komisjon edastas taotluse Euroopa Toiduohutusametile (edaspidi „toiduohutusamet”).
            
         
               (3)
            
            
               Toiduohutusamet otsustas oma 6. septembri 2011. aasta arvamuses, (4) et ei ole põhjust jätkata piiranguid, mis on seotud valmistise kasutamisega segasöödas eelsegu koostises. Toiduohutusamet oli arvamusel, et määruses (EÜ) nr 1138/2007 sätestatud piirangud lisandite kasutamise kohta täiendsöödas on piisavad ja kohaldatavad võõrutatud põrsaste suhtes.
            
         
               (4)
            
            
               Määruse (EÜ) nr 1831/2003 artiklis 5 sätestatud tingimused on täidetud.
            
         
               (5)
            
            
               Seepärast tuleks määrust (EÜ) nr 1730/2006 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1730/2006 lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. märts 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 325, 24.11.2006, lk 9.
   
      (3)  ELT L 256, 2.10.2007, lk 8.
   
      (4)  EFSA Journal 2011; 9(9):2358.
   
      LISA
      
         
            „LISA
            
                        Söödalisandi identifitseerimisnumber
                     
                     
                        Loa omanik
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Toimeaine kogus mg-des täissööda kg kohta, mille niiskusesisaldus on 12 %
                     
                  
                        
                           Zootehniliste lisandite kategooria. Funktsionaalrühm: muud zootehnilised lisandid (tulemuslikkuse näitajate paranemine: kaalu juurdekasv või söödaväärindus)
                        
                     
                  
                        4d210
                     
                     
                        Emerald Kalama Chemical BV
                     
                     
                        Bensoehape
                     
                     
                        
                                     
                                 
                                 
                                    
                                       Söödalisandi koostis
                                    
                                    Bensoehape (≥ 99,9 %)
                                 
                              
                                     
                                 
                                 
                                    
                                       Toimeaine kirjeldus
                                    
                                    benseenkarboksüülhape, fenüülkarboksüülhape, C7H6O2
                                    
                                    CASi number 65-85-0
                                    Piirnormid:
                                    
                                                 
                                             
                                             
                                                ftaalhape: ≤ 100 mg/kg
                                             
                                          
                                                 
                                             
                                             
                                                bifenüül: ≤ 100 mg/kg
                                             
                                          
                              
                                     
                                 
                                 
                                    
                                       Analüüsimeetod
                                        (1)
                                    
                                    Bensoehappesisalduse määramine söödalisandis: tiitrimine naatriumhüdroksiidiga (Euroopa farmakopöa monograafia 0066)
                                    Bensoehappesisalduse määramine eelsegus ja söödas: pöördfaasilise vedelikkromatograafia abil, kasutades UV-detektorit (RP-HPLC/UV), meetod põhineb ISO9231:2008 standardil.
                                 
                              
                     
                        Põrsad
                        (võõrutatud)
                     
                     
                        —
                     
                     
                        —
                     
                     
                        5 000
                     
                     
                        
                                    1.
                                 
                                 
                                    Eri söötade segu bensoehappe-sisaldus ei tohi täissöödas ületada suurimat lubatavat taset 5 000 mg täissööda kg kohta.
                                 
                              
                                    2.
                                 
                                 
                                    Soovitatav minimaalne annus 5 000 mg täissööda kg kohta
                                 
                              
                                    3.
                                 
                                 
                                    Bensoehapet sisaldavat täiendsööta ei tohi võõrutatud põrsastele anda puhtalt, vaid see tuleb hoolikalt segada muu söödatooraine päevase kogusega.
                                 
                              
                                    4.
                                 
                                 
                                    Võõrutatud põrsaste puhul, kes kaaluvad üle 25 kg.
                                 
                              
                                    5.
                                 
                                 
                                    Kasutajate ohutus: käitlemisel on soovitav kasutada respiraatorit ja kindaid
                                 
                              
                     
                        14.12.2016
                     
                  
      
      
         (1)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx”